ראובן (ברמן) קדים

**ראובן (ברמן) קדים** (1929-2014) היה אמן ישראלי, יליד ארצות הברית, זוכה פרס מפעל חיים באמנות מאת משרד התרבות (2011), מרצה בכיר במחלקה לאמנות בבצלאל אקדמיה לאמנות ועיצוב ירושלים וכן בטכניון בחיפה, ובסדנא לעיצוב ואדריכלות בתל אביב. היה מבקר אמנות ואוצר.

יצירתו, המופשטת והגאומטרית בעיקרה, התבססה על מחקר תמידי ורב-תחומי המשלב בין האמנות לבין המדע, המתמטיקה, המיתולוגיה, המטפיזיקה, הארכיטקטורה והטכנולוגיה.

סגנון יצירתו התפתח לאורך השנים – החל מהמופשט המינימליסטי מבוסס המחקר הצורני והצבעוני, דרך מערכות צבעוניות המושתתות על עקרונות סדר רציונליים ופרופורציות הרמוניות, עבודות מרובדות בהשראת ארכיטקטורה מהמערב הקדום ומהמזרח הקרוב ועד למארגים האיסלמיים. המארגים והפרקטלים הפכו לסימן ההיכר של יצירתו המאוחרת ששיאה בעבודות דיגיטליות מונומנטליות שהוצגו במוזיאונים בארץ ובאירופה.

## ביוגרפיה
ברמן נולד ב-1929 בעיר פילדלפיה שבארצות הברית. הוא עלה לישראל עם תנועת הבונים ב-1950, ולאחר תקופת מגורים בקיבוץ, התמקם בירושלים. שם החל ב-1954 ללמוד בבצלאל. ב-1956 התקבל לעבודה כאסיסטנט אצל הצייר המקסיקני דייגו ריברה בציור ובתיקון פרסקאות, ונסע למקסיקו. התוכנית לא יצאה אל הפועל בשל מחלתו של ריוורה, אבל ברמן הציג את תערוכת היחיד הראשונה שלו במקסיקו סיטי. שנה לאחר מכן החל ליצור אמנות מופשטת. ב-1966 החל ביצירת ציורים ש"חורגים" מהפורמט המלבני הקלאסי, וכן החל לראשונה ליצור ציורים גאומטריים.

עם הזמן פיתח מערכות צבעוניות המושתתות על עקרונות סדר רציונליים והשתמש בקומפזיציות המבוססות על יחסים הרמוניים מדודים, כגון חתך הזהב, סדרת פיבונאצ'י, טורים אחרים ומלבני שורש, במשולב עם הרמוניות צבעוניות שיטתיות, ביניהן הקנון היפני העתיק "אירו נו קוברי" ("Iro no kubari").

במהלך שנות ה-80 של המאה ה-20, חקר ברמן את האמנות ובעיקר את הארכיטקטורה האיסלמית כמקור ליצירתו ואף ייסד ולימד קורס באקדמיה בצלאל (שם לימד כ-15 שנה) תחת הכותרת "המזרח הקרוב כמקור לאמנות עכשיו" תוך כדי המשך פיתוח יצירתו בהתאם, בגישה "מטפיזית" והוליסטית. במהלך שנות ה-90, עבר ליצירת עבודות דיגיטליות גדולות שלא נועדו לקיר אלא לרצפה; עבודות תלת־ממדיות בסיוע תוכנות מחשב. במקביל הוסיף לשמו את השם "קדים" ב-1990, כחלק מתהליך ממושך של "היטמעות" במזרח התיכון ששיאו ב-1999 כשהסיר משמו את השם "ברמן".

במהלך השנים, הציג ברמן כ-15 תערוכות יחיד והשתתף בכ-30 תערוכות קבוצתיות בישראל ובעולם. הבולטות שבהן: תערוכות קבוצת +10 בשנים 70-1965, תערוכת יחיד בביתן הלנה רובינשטיין ב-1976, היריד הבינלאומי לאמנות בבזל ב-1980, 2 תערוכות יחיד בגלריה ארטיפקט בתל אביב בתחילת שנות ה-90, תערוכה בינלאומית במוזיאון בקלן ב-1999 ותערוכה רטרוספקטיבית, "מארגים" במוזיאון תל אביב ב-2004.

בראשית 2011, ראה אור ספרו "אמנות גאומטרית: הסדר הנסתר של הטבע", הסוקר באורח נרחב את מחקרו ועבודתו. בהמשך אותה שנה, בגיל 82, זכה האמן ראובן קדים בפרס מפעל חיים בתחום האמנות הפלסטית היוקרתי מטעם משרד התרבות והספורט בתחום האמנות הפלסטית. ועדת השיפוט קבעה כי "עבודתו - חקירה עקבית ראויה לציון".

## תערוכות
### תערוכות יחיד נבחרות
* 1966 - גלריה 220 תל אביב
* 1967 - גלריה רינה, ברתה אורדנג, ירושלים
* 1972 - גלריה מבט, תל אביב
* 1975 - גלריה דלסון-ריכטר, יפו העתיקה
* 1976 - מוזיאון תל אביב לאמנות, ביתן הלנה רובינשטיין (כולו)
* 1977 - גלריה אווה קוהון, היילנד פארק, מדינת אילינוי, ארצות הברית
* 1978 - גלריה דניס רנה, פריז
* 1985 - גלריה מבט, תל אביב
* 1986 - גלריה מבט, תל אביב
* 1990 - גלריה ארטיפקט, תל אביב
* 1991 - גלריה ארטיפקט, תל אביב
* 1995 - גלריה המחלקה לאמנות, אקדמיה בצלאל, ירושלים
* 2002 - הגלריה האחרת, **מראובן ברמן לראובן קדים**, המכללה האקדמית לחינוך תלפיות, תל אביב
*:בית מיכל, "דיאלוג עם אמנות האסלאם". רחובות
* 2003 - גלריית הסינט,"כאן, מהחידקל לעמודי הרקולס", אוניברסיטת בן-גוריון בנגב, באר שבע
* 2004 - מוזיאון תל אביב לאמנות. "מארגים - סימביוזה מזרחית-מערבית"
#### תערוכות יחיד לאחר פטירתו של האמן
* 2019 - גלריה זומר לאמנות, "הסדר הנסתר של הטבע".
* 2022 - מוזיאון חיפה לאמנות, "חדר אמן" המוקדש לעבודותיו של ברמן-קדים, אוצרת: לימור אלפרן
* 2025 - גלריה גבעון לאמנות, עבודות 2006-1966, אוצרת: דליה מנור

### תערוכות קבוצתיות נבחרות
* 1959 - אמנים צעירים, בית המלין, תל אביב
*: חמישה אמנים (יחד עם איקא ישראלי, יואב בר-אל, ג'ון בייל, שלמה הלוי), מועדון "המדורה", תל אביב
* 1960 - אמנות חדישה בישראל, בית המלין, תל אביב
* 1966 - הפרח (קבוצת "+10"), גלריה מסדה, תל אביב
* 1967 - אמנות ישראל בת-זמננו, אמהרסט קולג', מסצ'וסטס, ארצות הברית
*:אמנות חדישה מישראל, הגלריה העירונית, מנצ'סטר, אנגליה
*:אדום (קבוצת "+10"), גלריה לאמנות כ"ץ, תל אביב
*:תערוכת האביב, גלריה גורדון, תל אביב
*:תערוכת הקיץ, גלריה גורדון, תל אביב
*1968 - תערוכת הסתיו, מוזיאון תל אביב (ביתן הלנה רובינשטיין), תל אביב
*:רכישות חדשות, מוזיאון ישראל, ירושלים
*:בחירת האספן, גלריה רינה, ירושלים
*1969 - תערוכת הסתיו, מוזיאון תל אביב (ביתן הלנה רובינשטיין), תל אביב
*:שישה אמני המופשט, (יחד עם מ. ארגוב, י. זריצקי, א. כהנא, י. שטרייכמן), תערוכה נודדת מטעם משרד החינוך והתרבות
*:עצור! ירוק! בית האמנים, ירושלים
*:בעיגול (קבוצת "+10"), גלריה גורדון, תל אביב
*:זינוק של אמונה (אמנות ישראלית בת-זמננו), הגלריה לאמנות, האוניברסיטה של מדינת ניו יורק, אולבני, ארצות הברית
*1971 - תערוכת הפתיחה, הבניין החדש, מוזיאון תל אביב, תל אביב
*:מולטי-איזם, המוזיאון לאמנות חדישה, חיפה
*1972 - בקו ישר, ביתן האמנים, תל אביב
*:תערוכת סתיו, גלריה מבט, תל אביב
*1974 - עבודות קטנות, גלריה מבט, תל אביב
*:ציור ופיסול ישראלי, גלריה אוהנה, לונדון
*1975 - פסטיבל בינלאומי לציור, קאן-סור-מר, צרפת
*:מהגאומטרי ל-"הרד-אדג", ביתן האמנים, תל אביב
*1976 - צורה חוזרת, גלריה דלסון-ריכטר, יפו העתיקה
*1978 - רכישות חדשות, מוזיאון תל אביב (ביתן הלנה רובינשטיין), תל אביב
*:פסטיבל לאמנות ישראלית, קנדה (המרכז הלאומי לאמנויות, אוטווה; גלריה אלברט ווייט, טורונטו)
*:"+10" (1965-70), גלריה ג'ולי מ., תל אביב
*1979 - אמנים בוחרים אמנים (נמנה עם ששת הבוחרים), מוזיאון תל אביב, תל אביב
*:גרפיקה מופשטת מישראל, מוזיאונים שונים, הולנד
*1980 - מגמות באמנות ישראל 1970–1980, היריד הבינלאומי לאמנות, בזל
*1983 - הטריאנלה הראשונה לגרפיקה ישראלית, המוזיאון לאמנות חדישה, חיפה
*:הביאנלה הבינלאומית לגרפיקה, ליובליאנה, יוגוסלביה
*:גרפיקה ישראלית, תערוכה נודדת מטעם משרד החוץ ומרכז בורסטון, ירושלים בדרום-אמריקה
*:צבע אדום, (תערוכה קבוצתית ניידת), אמנות לעם
*1984 - גרפיקה ישראלית, מטעם משרד החוץ ומרכז בורסטון, נורווגיה
*1985 - מחוה לדוד הנדלר, גלריה מבט, תל אביב
*:ריבוי-מגוון-ערך (רכישות חדשות 85–1982), מוזיאון חיפה לאמנות חדשה, חיפה
*1986 - ציוני דרך באמנות ישראל, מוזיאון ישראל, ירושלים
*:אוסף קיץ, מוזיאון תל אביב, תל אביב
*:ה-"חם" וה-"קר" באמנות ישראל, מוזיאון חיפה לאמנות חדשה, חיפה
*:מגמות באמנות המופשטת הגאומטרית, מוזיאון תל אביב, תל אביב
*1987 - מבנים וטקסטורות, (קבוצת "קונקרט"), המוזיאון העירוני, בנדורף, גרמניה
*:חמישה ציירי מופשט, (יחד עם ג'ון בייל, לאה ניקל, פיני צינוביץ, משה קופפרמן), מרכז התרבות ע"ש מ. סמילנסקי, רחובות
*:אברהם חי - מפגשים עם אמנים (תצלומי-דיוקן מאת אברהם חי ולידם עבודות של האמנים המצולמים), מוזיאון ינקו-דאדא, עין-הוד
*1988 - המוזיאון כאספן, מוזיאון תל אביב, תל אביב
*:40 מישראל - פיסול ורישום בן-זמננו, מטעם משרד החוץ. מוזיאון ברוקלין, ניו יורק, ומוזיאונים במיאמי ביץ', מקסיקו סיטי, אמסטרדם, טריאסט, רומא, טורינו, וורשה, ברלין ולייפציג. הסיור הסתיים ב-1991
*1989 - אמנות ישראלית, מעון הנשיא, מכון ויצמן למדע, רחובות
*1991 - פרספקטיבה - מושגים אסתטיים חדשים באמנות שנות השמונים בישראל, מוזיאון תל אביב (ביתן הלנה רובינשטיין)
*:מקום וזרם מרכזי, 44 מישראל, פיסול בן-זמננו, מוזיאון הרה-ארק, מחוז גונמה, יפן; קוריאה
*:אמנות ישראלית עכשיו, מוזיאון תל אביב לאמנות, תל אביב
*1992 - דו-ממד-תלת-ממד (יחד עם מאיר פיצ'חדזה, מאיה כהן-לוי, יובל שאול), גלריה תחנת הרכבת הטורקית, באר שבע
*1993 - אולטימה, מוזיאון הרצליה לאמנות והגלריה האוניברסיטאית, אוניברסיטת חיפה
*1998 - שנות ה-70 באמנות ישראל, מוזיאון תל אביב לאמנות, תל אביב
*:קדימה: המזרח באמנות ישראל, מוזיאון ישראל, ירושלים
*1999 - דו-שיח בין עולמות-תרבות - מגוגן עד להווה הגלובלי, מוזאון לודוויג, קלן, גרמניה
*:מחווה לדפוס סבינסקי, המרכז לאמנויות הבמה, תל אביב, תל אביב
*2000 - דרישת שלום גלויה בגלויות, מרכז אמנויות גבעת חביבה
*2007 - בצלאל 2007, מכירה פומבית, סותבי'ס תל אביב
*:30 שנה לגלריה כברי לאמנות ישראלית, קיבוץ כברי
*:רקמות, אוניברסיטת בן-גוריון בנגב, באר שבע
*2009 - מחנה ציור 2009, (82 אמנים) הגלריות העירוניות של רמלה ואופקים
* 2010 - "החברים של אבא" מחווה לשלמה קורן, ורטיגו משכן אמנים, כפר אמנות אקולוגי, נתיב הל"ה. אוצר: נמרוד קורן יועצים: מארק שפס ויונה פישר.
* 2012 - תערוכת זוכי פרסי משרד התרבות והספורט לאמנות ולעיצוב 2011, מוזיאון פתח תקווה לאמנות
#### תערוכות קבוצתיות לאחר פטירתו של האמן
* 2015 - קסטרו ומוזיאון תל אביב לאמנות מציגים קולקציית T-ART
* 2015 - מאנדי וורהול עד היום: התרבות, הצבע, הגוף. מוזיאון חיפה לאמנות, אוצרת: סבטלנה ריינגולד
* 2015-2022 - המוזיאון מציג את עצמו: אמנות ישראלית מאוסף המוזיאון - מוזיאון תל אביב לאמנות
* 2016 - מודרניזם ישראלי בשנות השבעים מאוסף מוזיאון חיפה לאמנות
* 2020 - "מארגים" – תערוכה קבוצתית - גלריה מקום לאמנות, תל אביב. אוצרת: דליה דנון

## קישורים חיצוניים
* ראובן ברמן קדים, **[http://www.berman-kadim-art.com/reuven-berman-kadim-texts-1.html The Programme]**, פורסם: רחובות 14 בדצמבר 1986
* ראובן ברמן קדים, **[http://www.berman-kadim-art.com/reuven-berman-kadim-texts-2.html Key Concepts]**
* מאיר רונן - מבקר אומנות, **[http://www.berman-kadim-art.com/reuven-berman-kadim-texts-3.html Math into Art]**, פורסם: Jerusalem Post, December 3, 1999
* פרופ' חיים מאור - אוצר אומנות באוניברסיטת בן-גוריון, **[http://www.berman-kadim-art.com/reuven-berman-kadim-texts-4.html Calling for Order]**, פורסם: 2003
* מארק שפס לשעבר מנהל מוזיאון תל אביב לאומנות, **[http://www.berman-kadim-art.com/reuven-berman-kadim-texts-5.html Museum Wall Text]**, פורסם: 2004
* מארק שפס לשעבר מנהל מוזיאון תל אביב לאומנות, **[http://www.berman-kadim-art.com/reuven-berman-kadim-texts-6.html Art As Utopia]**, פורסם: 2004
* גיל גולדפיין מבקר אומנות, גרוסלם פוסט, **[http://www.berman-kadim-art.com/reuven-berman-kadim-texts-7.html Art as a cultural memorandum]**, פורסם: The Jerusalem Post, August 26, 2004
* נטלי אנגיר, **[http://www.berman-kadim-art.com/reuven-berman-kadim-texts-8.html Uniting Art and Science]**, פורסם: The New York Times on May 27, 2008

## חיים אישיים
היה נשוי לשופטת שושנה ברמן ואב לשתי בנות. נפטר בנובמבר 2014.

## קישורים חיצוניים
* האתר האישי של ראובן ברמן קדים
* **[https://www.e-vrit.co.il/Product/9105/%D7%90%D7%9E%D7%A0%D7%95%D7%AA_%D7%92%D7%90%D7%95%D7%9E%D7%98%D7%A8%D7%99%D7%AA אמנות גאומטרית: הסדר הנסתר של הטבע, ראובן ברמן קדים]**. סיכום 60 שנות יצירה של ברמן קדים. עברית (חנות ספרים מקוונת), 2011.
* 
* 
* 

## הערות שוליים

קטגוריה:ציירים ישראלים
קטגוריה:סגל בצלאל
קטגוריה:זוכי פרס מפעל חיים בתחום האמנות הפלסטית
קטגוריה:עולים בשנות ה-1950
קטגוריה:קבוצת עשר פלוס
קטגוריה:ישראלים ילידי ארצות הברית
קטגוריה:ישראלים שנולדו ב-1929
קטגוריה:ישראלים שנפטרו ב-2014